title: Директива 94/14/ЕО на Комисията от 29 март 1994 година за изменение на Седма директива 76/372/ЕИО за установяване на общностни методи за анализ за целите на официалния контрол на храните за животни

text:
Важна правна забележка

|

31994L0014

Официален вестник n° L 094 , 13/04/1994 стр. 0030 - 0031 специално чешко издание глава 03 том 16 стр. 71  - 72 специално испанско издание глава 03 том 16 стр. 71  - 72 специално унгарско издание глава 03 том 16 стр. 71  - 72 специално литвийско издание глава 03 том 16 стр. 71  - 72 LV.ES глава 03 том 16 стр. 71  - 72 MT.ES глава 03 том 16 стр. 71  - 72 PL.ES глава 03 том 16 стр. 71  - 72 SK.ES глава 03 том 16 стр. 71  - 72 специално словенско издание глава 03 том 16 стр. 71  - 72

		19940329Директива 94/14/ЕО на Комисиятаот 29 март 1994 годиназа изменение на Седма директива 76/372/ЕИО за установяване на общностни методи за анализ за целите на официалния контрол на храните за животниКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/373/ЕИО на Съвета от 20 юли 1970 г. за въвеждане на общностни методи за вземане на проби и анализ за целите на официалния контрол на храните за животни [1], последно изменена с Регламент (ЕИО) № 3768/85 [2], и по-специално член 2 от нея,като има предвид, че Седма директива 76/372/ЕИО на Комисията [3], последно изменена с Директива 92/95/ЕИО [4], определя методите, които трябва да се използват за дозирането на афлатоксина В1;като има предвид, че следва да се извърши известно адаптиране на метода на дозиране, използван понастоящем, с цел прецизирането на начина на опериране при подготовката на пробата и правилата, които трябва да се спазват при определянето на резултатите;като има предвид, че мерките, предвидени в настоящата директива, са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Приложението към Директива 76/372/ЕИО се изменя съгласно приложението към настоящата директива.Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от една година след влизането ѝ в сила. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директпва са държавите-членки.Съставено в Брюксел на 29 март 1994 година.За КомисиятаRené SteichenЧлен на Комисията[1] ОВ L 170, 3.8.1970 г., стр. 2.[2] ОВ L 362, 31.12.1985 г., стр. 8.[3] ОВ L 102, 15.4.1976 г., стр. 8.[4] ОВ L 327, 13.11.1992 г., стр. 54.--------------------------------------------------19940329ПРИЛОЖЕНИЕЧаст В от приложението към Директива 76/372/ЕИО се заменя със следния текст:"В. Наблюдения по отношение методи А и Б1. Изчистване от мазниниПроби, съдържащи повече от 5 % мазнини, трябва да бъдат обезмаслени с петролеев етер (т.к. от 40 до 60 °С) след приготвянето им по 5.1.В такива случаи резултатите от анализа трябва да се изразят чрез теглото на необезмаслената проба.2. Възпроизводимост на резултатитеВъзпроизводимостта на резултатите, т.е. разликите в резултатите, получени от две или повече лаборатории с една и съща проба, е била изчислена, както следва:- около 50 % от средната стойност на резултатите за средните стойности на афлатоксин В, от 10 до 20 µг/кг,- около 10 µг/кг от средната стойност за средните стойности от 20 до 50 µг/кг,- около 20 % от средната стойност за средните стойности над 50µг/кг."--------------------------------------------------


title: Директива 2010/39/ЕС на Комисията от 22 юни 2010 година за изменение на приложение I към Директива 91/414/ЕИО на Съвета по отношение на специалните разпоредби относно активните вещества клофентезин, дифлубензурон, ленацил, оксадиазон, пиклорам и пирипроксифен  (Текст от значение за ЕИП )

text:
               23.6.2010

               BG

               Официален вестник на Европейския съюз

               L 156/7

         ДИРЕКТИВА 2010/39/ЕС НА КОМИСИЯТА
   от 22 юни 2010 година
   за изменение на приложение I към Директива 91/414/ЕИО на Съвета по отношение на специалните разпоредби относно активните вещества клофентезин, дифлубензурон, ленацил, оксадиазон, пиклорам и пирипроксифен
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Активните вещества клофентезин, дифлубензурон, ленацил, оксадиазон, пиклорам и пирипроксифен бяха добавени в приложение I към Директива 91/414/ЕИО с Решение 2008/69/ЕО на Комисията (2) в съответствие с процедурата, предвидена в член 11б от Регламент (ЕО) № 1490/2002 на Комисията (3).

               (2)

               В съответствие с член 12а от Регламент (ЕО) № 1490/2002 ЕОБХ представи пред Комисията заключенията относно партньорската проверка за оценка на клофентезин (4) на 4 юни 2009 г., на дифлубензурон (5) на 16 юли 2009 г., на ленацил (6) на 25 септември 2009 г., на оксадиазон (7) и пиклорам (8) на 26 ноември 2009 г. и на пирипроксифен (9) на 21 юли 2009 г. Тези заключения бяха разгледани от държавите-членки и от Комисията в рамките на Постоянния комитет по хранителната верига и здравето на животните и завършени на 11 май 2010 г. под формата на доклади от прегледа на Комисията за клофентезин, дифлубензурон, ленацил, оксадиазон, пиклорам и пирипроксифен.

               (3)

               Предвид заключенията на Европейския орган за безопасност на храните беше потвърдено, че продуктите за растителна защита, съдържащи клофентезин, дифлубензурон, ленацил, оксадиазон, пиклорам и пирипроксифен, могат да се считат за отговарящи на изискванията, определени в член 5, параграф 1, букви a) и б) от Директива 91/414/ЕИО, по-специално по отношение на видовете употреба, изследвани и подробно изложени в доклада за преглед на Комисията.

               (4)

               За определени вещества е необходимо да се включат специални разпоредби, с които от държавите-членки се изисква при разрешаването на тези вещества да обърнат специално внимание на някои въпроси или да гарантират, че са взети подходящи мерки за намаляване на риска.

               (5)

               Без да се засягат посочените в съображение 3 заключения, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕО се предвижда, че включването на дадено вещество в приложение I към посочената директива може да подлежи на определени условия. По отношение на клофентезин е целесъобразно да се изиска от нотификатора да изпълни програма за наблюдение, за да се оцени потенциалът на посоченото вещество за преносимост на големи разстояния по въздух и свързани с околната среда опасности. Освен това, нотификаторът следва да предостави потвърждаващи изследвания относно токсикологичния и риска за околната среда от метаболитите на клофентезин.

               (6)

               По отношение на дифлубензурон е целесъобразно да се изиска от нотификатора да предостави потвърждаващи данни относно потенциалната токсикологична значимост на примесите и метаболит 4-хлоранилин (PCA).

               (7)

               По отношение на ленацил е целесъобразно да се изиска от нотификатора да предостави допълнителна информация относно някои метаболити в почвата, които бяха установени в лизиметричните изследвания, и потвърждаващи данни за ротационните култури, включително и възможните фитотоксични въздействия. В случай, че решение за класификацията на ленацил по Директива 67/548/ЕИО на Съвета (10) установи необходимостта от допълнителна информация за значимостта на някои метаболити, съответните държави-членки следва да изискат предоставянето на такава информация.

               (8)

               По отношение на оксадиазон е целесъобразно да се изиска от нотификатора да предостави допълнителна информация в предложената техническа спецификация относно потенциалната токсикологична значимост на даден примес и наличието на метаболита в първични и ротационни култури. Също така, нотификаторът е длъжен да предостави изследване на метаболизма на преживните животни, информация за допълнителни изпитвания върху ротационни култури и информация относно риска за хранещи се със земни червеи птици и бозайници, както и риска в дългосрочен план за рибите.

               (9)

               По отношение на пиклорам е целесъобразно да се изиска от нотификатора да предостави потвърждаваща информация по отношение на аналитичния метод за наблюдение, прилаган при изпитвания с остатъчните вещества, както и изследване на фотолиза в почвата, за да се потвърди оценката за разграждането на пиклорам.

               (10)

               По отношение на пирипроксифен е целесъобразно да се изиска от нотификатора да предостави информация, потвърждаваща оценката на риска по две точки, а именно причиненият от пирипроксифен риск за водните насекоми и метаболита DPH-pyr и причиненият от пирипроксифен риск за опрашителите.

               (11)

               Следователно Директива 91/414/ЕИО следва да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя в съответствие с приложението към настоящата директива.
   Член 2
   Най-късно до 31 декември 2010 г. държавите-членки приемат и публикуват необходимите за спазване на настоящата директива законови, подзаконови и административни разпоредби. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 януари 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 22 юни 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 172, 2.7.2008 г., стр. 9.

      (3)  ОВ L 224, 21.8.2002 г., стр. 23.

      (4)  Научен доклад на EFSA (2009 г.) 269, Заключение относно партньорската проверка на оценката на риска от пестициди за активното вещество клофентезин (завършен на: 4 юни 2009 г.).

      (5)  Научен доклад на EFSA (2009 г.) 332, Заключение относно партньорската проверка на оценката на риска от пестициди за активното вещество дифлубензурон (завършен на: 16 юли 2009 г.).

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество ленацил по искане на Европейската комисия. EFSA Journal 2009 г.; 7(9):1326. [стр. 83]. doi:10.2903/j.efsa.2009.1326. Публикувано онлайн на: www.efsa.europa.eu (завършен на: 25 септември 2009 г.).

      (7)  Европейски орган за безопасност на храните; Заключение относно партньорската проверка на оценката на риска от пестициди за активното вещество оксадиазон по искане на Европейския орган за безопасност на храните. EFSA Journal 2009 г.; 7(12): [стр. 92]. doi:10.2903/j.efsa.2009.1389. Публикувано онлайн на: www.efsa.europa.eu (завършен на: 25 ноември 2009 г.).

      (8)  Европейски орган за безопасност на храните; Заключение относно партньорската проверка на оценката на риска от пестициди за активното вещество пиклорам. EFSA Journal 2009 г.; 7(12):1390. [стр. 78]. doi:10.2903/j.efsa.2009.1390. Публикувано онлайн на: www.efsa.europa.eu (завършен на: 25 ноември 2009 г.).

      (9)  Научен доклад на EFSA (2009 г.) 336, Заключение относно партньорската проверка на оценката на риска от пестициди за активното вещество пирипроксифен (завършен на: 21 юли 2009 г.).

      (10)  ОВ 196, 16.8.1967 г., стр. 1.

      ПРИЛОЖЕНИЕ
      Приложение I към Директива 91/414/ЕИО се изменя, както следва:

                  1.

                  В ред 177, който се отнася за клофентезин, в колона „Специални разпоредби“ част Б се заменя със следното:
                  „ЧАСТ Б
                  За прилагането на единните принципи на приложение VI се вземат предвид заключенията в доклада за преглед на клофентезин, и по-специално допълнения I и II към него, така както е окончателно формулиран от Постоянния комитет по хранителната верига и здравето на животните на 11 май 2010 г.
                  При тази цялостна оценка държавите-членки трябва да обърнат особено внимание на следното:

                              —

                              характеристиките на произведения за търговски цели технически материал трябва да бъдат потвърдени и подкрепени от съответните аналитични данни. Използваното в документацията за токсичност опитно вещество ще бъде сравнено и съпоставено с тази спецификация на техническия материал;

                              —

                              безопасността на оператора и работника, като гарантират, че условията на употреба предписват, когато е необходимо, използването на подходяща лична предпазна екипировка;

                              —

                              възможността за пренасяне на големи разстояния по въздуха;

                              —

                              риска за нецелевите организми. Когато е уместно, условията на разрешението включват мерки, целящи смекчаване на рисковете.

                        Съответните държави-членки гарантират, че не по-късно от 31 юли 2011 г. нотификаторът ще представи пред Комисията програма за наблюдение, за да се оцени потенциалът на клофентезин за преносимост на големи разстояния по въздуха и свързани с околната среда опасности. Резултатите от програмата за наблюдение ще бъдат представени не по-късно от 31 юли 2013 г. пред докладващата държава-членка и пред Комисията под формата на доклад за наблюдение.
                  Съответните държави-членки гарантират, че нотификаторът ще предостави пред Комисията не по-късно от 30 юни 2012 г. потвърждаващи изследвания относно метаболитите на клофентезин по отношение на оценката за техния токсикологичен риск и риска за околната среда.“

                  2.

                  В ред 180, който се отнася за дифлубензурон, в колона „Специални разпоредби“ част Б се заменя със следното:
                  „ЧАСТ Б
                  За прилагането на единните принципи на приложение VI се вземат предвид заключенията в доклада за преглед на дифлубензурон, и по-специално допълнения I и II към него, така както е окончателно формулиран от Постоянния комитет по хранителната верига и здравето на животните на 11 май 2010 г.
                  При тази цялостна оценка държавите-членки трябва да обърнат особено внимание на следното:

                              —

                              характеристиките на произведения за търговски цели технически материал трябва да бъдат потвърдени и подкрепени от съответните аналитични данни. Използваното в документацията за токсичност опитно вещество ще бъде сравнено и съпоставено с тази спецификация на техническия материал;

                              —

                              защитата на водните организми;

                              —

                              защитата на земните организми;

                              —

                              защитата на нецелевите артроподи, включително пчели.

                        Когато е целесъобразно, условията за употреба включват мерки за намаляване на риска.
                  Съответните държави-членки гарантират, че нотификаторът ще предостави пред Комисията не по-късно от 30 юни 2011 г. допълнителни изследвания относно потенциалната токсикологична значимост на примесите и метаболит 4-хлоранилин (PCA).“

                  3.

                  В ред 182, който се отнася за ленацил, в колона „Специални разпоредби“ част Б се заменя със следното:
                  „ЧАСТ Б
                  За прилагането на единните принципи на приложение VI се вземат предвид заключенията в доклада за преглед на ленацил, и по-специално допълнения I и II към него, така както е окончателно формулиран от Постоянния комитет по хранителната верига и здравето на животните на 11 май 2010 г.
                  При тази цялостна оценка държавите-членки трябва да обърнат особено внимание на следното:

                              —

                              риска за водните организми, особено за водораслите и водните растения. Условията за получаване на разрешение следва да включват, когато е необходимо, мерки за намаляване на риска, като например буферни зони между третираните площи и надземните водоизточници;

                              —

                              опазването на подпочвените води, когато активното вещество се прилага в чувствителни от гледна точка на почвата или на климатичните условия области. Условията за издаване на разрешително следва да включват мерки за намаляване на риска и следва да се започнат програми за наблюдение, за да се установи евентуалното замърсяване на подпочвените води от метаболитите IN-KF 313, M1, M2 и M3 в особено изложените на риск области, когато е целесъобразно.

                        Съответните държави-членки гарантират, че нотификаторът ще предостави пред Комисията потвърждаваща информация по отношение на състава и характеризирането на установените в лизиметричните изследвания почвени метаболити Polar B и Polars и метаболити M1, M2 и M3, както и потвърждаващи данни за ротационните култури, включително и възможните фитотоксични въздействия. Те гарантират, че нотификаторът предоставя тази информация на Комисията до 30 юни 2012 г.
                  В случай че решение за класификацията на ленацил по Директива 67/548/ЕИО установи необходимостта от допълнителна информация за значимостта на някои метаболити IN-KE 121, IN-KF 313, M1; M2, M3, Polar B и Polars, съответните държави-членки ще изискат предоставянето на такава информация. Те гарантират, че нотификаторът ще предостави посочената информация на Комисията в срок от шест месеца, считано от нотифицирането на решението за класификация.“

                  4.

                  В ред 183, който се отнася за оксадиазон, в колона „Специални разпоредби“ част Б се заменя със следното:
                  „ЧАСТ Б
                  За прилагането на единните принципи на приложение VI се вземат предвид заключенията в доклада за преглед на оксадиазон, и по-специално допълнения I и II към него, така както е окончателно завършен от Постоянния комитет по хранителната верига и здравето на животните на 11 май 2010 г.
                  При тази цялостна оценка държавите-членки трябва да обърнат особено внимание на следното:

                              —

                              характеристиките на произведения за търговски цели технически материал трябва да бъдат потвърдени и подкрепени от съответните аналитични данни. Използваното в документацията за токсичност опитно вещество ще бъде сравнено и съпоставено с тази спецификация на техническия материал;

                              —

                              потенциала за замърсяване на почвените води от метаболита AE0608022, когато посоченото активно вещество се прилага в случаи, при които може да възникнат продължителни анаеробни условия или в чувствителни от гледна точка на почвата и на климатичните условия области. Условията на разрешението трябва да включват мерки за намаляване на риска, когато това е целесъобразно.

                        Съответните държави-членки гарантират, че нотификаторът ще представи пред Комисията:

                              —

                              допълнителни изследвания относно потенциалната токсикологична значимост на даден примес в предложената техническа спецификация;

                              —

                              информация за допълнително изясняване на наличието на метаболит AE0608033 в първични култури и ротационни култури;

                              —

                              допълнителни изпитвания върху ротационни култури (а именно кореноплодни и зърнено-житни култури) и изследване на метаболизма на преживните животни, за да се потвърди оценката на риска за потребителите;

                              —

                              допълнителна информация относно риска за хранещи се със земни червеи птици и бозайници, както и риска в дългосрочен план за рибите.

                        Те гарантират, че нотификаторът ще предостави тази информация на Комисията до 30 юни 2012 г.“

                  5.

                  В ред 184, който се отнася за пиклорам, в колона „Специални разпоредби“ част Б се заменя със следното:
                  „ЧАСТ Б
                  За прилагането на единните принципи на приложение VI се вземат предвид заключенията в доклада за преглед на пиклорам, и по-специално допълнения I и II към него, така както е окончателно формулиран от Постоянния комитет по хранителната верига и здравето на животните на 11 май 2010 г.
                  При цялостната оценка държавите-членки трябва да обърнат особено внимание на:

                              —

                              потенциала за замърсяване на почвените води, когато пиклорам се прилага в чувствителни от гледна точка на почвата и на климатичните условия области. Условията на разрешението трябва да включват мерки за намаляване на риска, когато това е целесъобразно.

                        Съответните държави-членки гарантират, че нотификаторът ще представи пред Комисията:

                              —

                              допълнителна информация, потвърждаваща, че прилаганият при изпитвания с остатъчните вещества аналитичен метод за наблюдение вярно определя остатъчните количества от пиклорам и от неговите комбинации;

                              —

                              изследване на фотолиза в почвата, за да се потвърди оценката за разграждането на пиклорам.

                        Те гарантират, че нотификаторът ще предостави тази информация на Комисията до 30 юни 2012 г.“

                  6.

                  В ред 185, който се отнася за пирипроксифен, в колона „Специални разпоредби“ част Б се заменя със следното:
                  „ЧАСТ Б
                  За прилагането на единните принципи на приложение VI се вземат предвид заключенията в доклада за преглед на пирипроксифен, и по-специално допълнения I и II към него, така както е окончателно завършен от Постоянния комитет по хранителната верига и здравето на животните на 11 май 2010 г.
                  При цялостната оценка държавите-членки трябва да обърнат особено внимание на:

                              —

                              безопасността на оператора, като гарантират, че условията на употреба предписват използването на подходяща лична предпазна екипировка, когато е целесъобразно;

                              —

                              риска за водните организми. Когато е целесъобразно, условията за употреба включват мерки за намаляване на риска.

                        Съответните държави-членки гарантират, че нотификаторът ще предостави на Комисията допълнителна информация, потвърждаваща оценката за риска по две точки, а именно причиненият от пирипроксифен риск за водните насекоми и метаболита DPH-pyr и причиненият от пирипроксифен риск за опрашителите. Те гарантират, че нотификаторът ще предостави тази информация на Комисията до 30 юни 2012 г.“


title: Директива 2006/30/ЕО на Комисията от 13 март 2006 година за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно максимално допустимите граници на остатъчни вещества за групата беномилТекст от значение за ЕИП.

text:
Важна правна забележка

|

32006L0030

Официален вестник n° L 075 , 14/03/2006 стр. 0007 - 0016 Официален вестник n° L 330 , 28/11/2006 стр. 0259 - 0268

		20060313Директива 2006/30/ЕО на Комисиятаот 13 март 2006 годиназа изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно максимално допустимите граници на остатъчни вещества за групата беномил(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури [1], и по-специално член 10 от нея,като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храните от животински произход [2], и по-специално член 10 от нея,като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци [3], и по-специално член 7 от нея,като има предвид, че:(1) За зърнените храни и продуктите от растителен произход, включително плодовете и зеленчуците, съдържанието на остатъчни вещества отразява използването на минимални количества пестициди, необходими за ефикасно производство на растенията, прилагани по такъв начин, че количеството остатъчни вещества да бъде едновременно възможно най-малко и приемливо от токсикологична гледна точка, по-специално по отношение на опазване на околната среда и на потребителите, като се определя допустима ежедневна доза. За хранителните продукти от животински произход съдържанието на остатъчни вещества отразява потреблението от страна на животните на зърнени храни и на продукти от растителен произход, третирани с пестициди, като се взимат предвид, при необходимост, преките последици от използването на ветеринарни лекарствени средства. Максимално допустимите граници на остатъчни вещества (МДГОВ) представляват горната граница на количествата от тези остатъчни вещества, които могат да се намерят в продуктите, когато производителите са спазили добрите земеделски практики.(2) МДГОВ на пестицидите постоянно се преразглеждат и изменят, така че да се вземат предвид новите данни. Те са фиксирани до прага на откриване, когато разрешените практически приложения на продукти за растителна защита не показват присъствие на остатъчни вещества от пестициди върху или в храните, когато няма разрешено практическо приложение, когато практическите приложения, разрешени от държавите-членки, не са били подкрепени от необходимите данни или когато практическите приложения в трети страни, водещи до присъствие на остатъчни вещества върху или в храните, които могат да бъдат пуснати в обръщение на пазара на Общността, не са били подкрепени от необходимите данни.(3) Някои държави-членки уведомиха Комисията, че биха искали да преразгледат националните МДГОВ в съответствие с член 8 от Директива 90/642/ЕИО предвид рисковете, на които са изложени потребителите. Предложения за преразглеждане на МДГОВ на Общността бяха предоставени на Комисията.(4) Рискът, на който са изложени потребителите по време на целия или на част от живота им от приемане на всеки един от пестицидите, посочени в настоящата директива, посредством хранителни продукти, е бил преразгледан и оценен в съответствие с действащите в Общността процедури и практики, като се взимат предвид насоките, публикувани от Световната здравна организация [4]. На това основание следва да се фиксират нови МДГОВ, които да защитят потребителите срещу неприемлив риск.(5) Нарасналият риск за потребителите при понасяне влиянието на тези пестициди чрез всяка храна, която може да съдържа остатъчни вещества, е бил измерен и оценен в съответствие с обичайните процедури и практики в Европейския съюз, като се взимат предвид насоките, публикувани от Световната здравна организация. Наложи се заключението, че присъствието на остатъчни вещества от пестициди на нива, равни или по-ниски от новите МДГОВ, не би довело до по-високи токсични последици.(6) Търговските партньори на Общността бяха консултирани за новите МДГОВ в рамките на Световната търговска организация и техните становища са взети предвид.(7) Следователно налице е основание приложенията към Директиви 86/362/ЕИО, 86/363/ЕИО и 90/642/ЕИО да бъдат изменени.(8) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1В приложение I към Директива 90/642/ЕИО, в категория 2. Зеленчуци, пресни или неварени, в замразено или изсушено състояние, iii) Зеленчуци-плодове, буква а) Семейство "Картофови" се добавя вписването "окра" между вписванията "патладжани" и "други".Член 2Част А от приложение II към Директива 86/362/ЕИО се изменя в съответствие с приложение I от настоящата директива.Член 3Част Б от приложение II към Директива 86/363/ЕИО се изменя в съответствие с приложение II от настоящата директива.Член 4Част А от приложение II към Директива 90/642/ЕИО се изменя в съответствие с приложение III от настоящата директива.Член 51. Държавите-членки приемат и публикуват необходимите законови, подзаконови и административни разпоредби, за да приведат законодателството си в съответствие с настоящата директива най-късно до 14 септември 2006 г. Те незабавно предоставят на Комисията текстовете на тези разпоредби, както и таблица на съответствие между тези разпоредби и настоящата директива.Те прилагат тези разпоредби от 15 септември 2006 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.Член 6Настоящата директива влиза в сила на двадесетия ден след публикуването ѝ в Официален вестник на Европейския съюз.Член 7Адресати на настоящата директива са държавите-членки.Съставено в Брюксел на 13 март 2006 година.За КомисиятаMarkos KyprianouЧлен на Комисията[1] ОВ L 221, 7.8.1986 г., стр. 37. Директива, последно изменена с Директива 2006/4/ЕО на Комисията (ОВ L 23, 27.1.2006 г., стр. 69).[2] ОВ L 221, 7.8.1986 г., стр. 43. Директива, последно изменена с Директива 2005/70/ЕО на Комисията (ОВ L 276, 21.10.2006 г., стр. 35).[3] ОВ L 350, 14.12.1990 г., стр. 71. Директива, последно изменена с Директива 2006/9/ЕО на Комисията (ОВ L 22, 26.1.2006 г., стр. 24).[4] Насоки за изчисление на количествата остатъчни вещества от пестициди, внесени чрез храната (редактирани), подготвени от програмата GEMS/Food в сътрудничество с комитета Codex за остатъчните вещества от пестициди и публикуван от Световната здравна организация, 1997 г. (WHO/FSF/FOS/97.7).--------------------------------------------------20060313ПРИЛОЖЕНИЕ IВ част А от приложение II към Директива 86/362/ЕИО редовете, отнасящи се до беномил, карбендазим и тиофанат-метил се заменят със следното:Остатъчни вещества от пестициди | Максимално допустими граници в mg/kg |"Беномил и карбендазим, изразени в карбендазим | 2 | Ечемик |2 | Овес |0,1 | Ръж |0,1 | Тритикале |0,1 | Пшеница (жито) |0,01 [1] | Други зърнени растения |Тиофанат-метил | 0,3 | Ечемик |0,3 | Овес |0,05 | Ръж |0,05 | Тритикале |0,05 | Пшеница (жито) |0,01 [1] | Други зърнени растения |[*] Посочва прага на откриване."--------------------------------------------------20060313ПРИЛОЖЕНИЕ IIВ част Б от приложение II към Директива 86/363/ЕИО редовете, отнасящи се до беномил, карбендазим и тиофанат-метил се заменят със следното:Остатъчни вещества от пестициди | Максимално допустими граници в mg/kg || в месата, включително мазнини, месни продукти, карантия и животински мазнини, изброени в приложение I с кодове по КН 0201, 0202, 0203, 0204, 02050000, 0206, 0207, ех0208, 020900, 0210, 160100 и 1602 | в млякото и млечните продукти, изброени в приложение I с кодове по КН 0401, 0402, 040500 и 0406 | в пресните яйца без черупка, за птичите яйца и жълтъците, изброени в приложение I с кодове по КН 040700 и 0408 |"Карбендазим и тиофанат-метил, изразени в карбендазим | 0,05 [1] | 0,05 [1] | 0,05 [1] |[*] Посочва прага на откриване."--------------------------------------------------20060313ПРИЛОЖЕНИЕ IIIВ част А от приложение II към Директива 90/642/ЕИО колоната, отнасяща се до групата беномил, се заменя със следното:Остатъчни вещества от пестициди и максимално допустими граници на остатъчни вещества |Групи и примерни отделни продукти, за които се прилагат МГДОВ | Сбор от беномил и карбендазим, изразен като карбендазим) | Тиофанат-метил |1. Плодове, пресни, изсушени или неварени, консервирани чрез замразяване, без добавена захар; орехи | | |i) ЦИТРУСОВИ ПЛОДОВЕ | 0,1 [1] | 0,1 [1] |Грейпфрути | | |Лимони | | |Обли лимони | | |Мандарини (включително клементини и подобни хибриди) | | |Портокали | | |Тропически грейпфрут | | |Други | | |ii) ДЪРЕСНИ ЯДКИ (със или без черупки) | 0,1 [1] | 0,2 |Бадеми | | |Бразилски орехи | | |Кашу | | |Кестени | | |Кокосови орехи | | |Лешници | | |Макадамия | | |Американски орех | | |Ядки от пинии | | |Шамфастък | | |Орехи | | |Други | | |iii) ПЛОДОВЕ СЪС СЕМКИ | 0,2 | 0,5 |Ябълки | | |Круши | | |Дюли | | |Други | | |iv) ПЛОДОВЕ С КОСТИЛКИ | | |Кайсии | 0,2 | 2 |Череши | 0,5 | 0,3 |Праскови (включително нектарини и подобни хибриди) | 0,2 | 2 |Сливи | 0,5 | 0,3 |Други | 0,1 [1] | 0,1 [1] |v) ЯГОДИ И МАЛКИ ПЛОДОВЕ | | |а) Десертно грозде и винено грозде | | |Десертно грозде | 0,3 | 0,1 [1] |Винено грозде | 0,5 | 3 |б) Ягоди (без горски ягоди) | 0,1 [1] | 0,1 [1] |в) Къпиноплодни (без диворастящите) | 0,1 [1] | 0,1 [1] |Черници | | |Диворастящи черници | | |Кръстоски на малини и къпини | | |Малини | | |Други | | |г) Други малки плодове (без диворастящи) | 0,1 [1] | 0,1 [1] |Боровинки | | |Черни боровинки | | |Френско грозде (с червени, бели или черни гроздове, касис) | | |Цариградско грозде | | |Други | | |д) Ягоди и диворастящи плодове | 0,1 [1] | 0,1 [1] |vi) РАЗЛИЧНИ ПЛОДОВЕ | 0,1 [1] | 0,1 [1] |Авокадо | | |Банани | | |Фурми | | |Смокини | | |Киви | | |Кумкат | | |Личи | | |Манго | | |Маслини | | |Папая | | |Маракуя | | |Ананас | | |Нар | | |Други | | |2. Зеленчуци, пресни или неварени, в замразено или изсушено състояние | | |i) ГРУДКОВИ И КОРЕНОПЛОДНИ ЗЕЛЕНЧУЦИ | 0,1 [1] | 0,1 [1] |Червено цвекло | | |Моркови | | |Маниока | | |Кръстоска между целина и ряпа | | |Хрян | | |Земна ябълка | | |Пащърнак | | |Магданоз с голям корен | | |Репички | | |Ливадна козя брада | | |Сладки картофи | | |Ряпа | | |Бяла ряпа | | |Ямс | | |Други | | |ii) ЛУКОВИЧНИ ЗЕЛЕНЧУЦИ | 0,1 [1] | 0,1 [1] |Чесън | | |Лук | | |Шалот | | |Пролетен лук | | |Други | | |iii) ПЛОДНИ ЗЕЛЕЧУЦИ | | |а) Семейство "Картофови" | | |Домати | 0,5 | 2 |Пипер | | |Патладжани | 0,5 | 2 |Окра | 2 | 1 |Други | 0,1 [1] | 0,1 [1] |б) Семейство "Тиквови" с ядлива кора | 0,1 [1] | 0,1 [1] |Краставици | | |Корнишони | | |Тиквички | | |Други | | |в) Семейство "Тиквови" с неядлива кора | 0,1 [1] | 0,3 |Пъпеши | | |Тикви | | |Дини | | |Други | | |г) Сладка царевица | 0,1 [1] | 0,1 [1] |iv) ЗЕЛЕВИ | | |а) Зеле (развитие на съцветия) | 0,1 [1] | 0,1 [1] |Броколи (включително калабрийски) | | |Карфиол | | |Други | | |б) Градинско зеле | | |Брюкселско зеле | 0,5 | 1 |Градинско зеле | | |Други | 0,1 [1] | 0,1 [1] |в) Зелеви листа | 0,1 [1] | 0,1 [1] |Китайско зеле | | |Неградинско зеле | | |Други | | |г) Алабаш | 0,1 [1] | 0,1 [1] |v) ЛИСТНИ ЗЕЛЕНЧУЦИ И ПОДПРАВКИ | 0,1 [1] | 0,1 [1] |а) Марули и подобни | | |Кресон | | |Градинска салата | | |Маруля | | |Компасна салата (ендивия с широки листа) | | |Други | | |б) Спанак и подобни | | |Спанак | | |Листа от цвекло (ядливата част на листата) | | |Други | | |в) Мокреш | | |г) Цикория-витлуф | | |д) Подправки | | |Див кервиз | | |Планински лук | | |Магданоз | | |Целина | | |Други | | |vi) ЗЕЛЕНЧУКОВИ БОБОВИ РАСТЕНИЯ (пресни) | | |Боб (неолющен) | 0,2 | 0,1 [1] |Боб (олющен) | | |Грах (неочушкан) | 0,2 | 0,1 [1] |Грах (очушкан) | | |Други | 0,1 [1] | 0,1 [1] |vii) СТЪБЛЕНИ ЗЕЛЕНЧУЦИ (пресни) | 0,1 [1] | 0,1 [1] |Аспержи | | |Кардон | | |Целина | | |Копър | | |Артишок | | |Праз | | |Ревен | | |Други | | |viii) ГЪБИ | 0,1 [1] | 0,1 [1] |а) Култивирани гъби | | |б) Диворастящи гъби | | |3. Изсушени бобови растения | 0,1 [1] | 0,1 [1] |Боб | | |Леща | | |Грах | | |Други | | |4. Маслодайни семена | | |Ленени семена | | |Фъстъци | | |Макови семена | | |Сусамени семена | | |Слънчогледови семена | | |Семена от рапица | | |Соя | 0,2 | 0,3 |Синапени семена | | |Семена от памук | | |Други | 0,1 [1] | 0,1 [1] |5. Картофи | 0,1 [1] | 0,1 [1] |Пресни картофи | | |Консервирани картофи | | |6. Чай (листа и стълба, изсушени, ферментирали или не от Camellia sinensi) | 0,1 [1] | 0,1 [1] |7. Хмел (изсушен), включително гранулите на хмела и неконцентрирания прах | 0,1 [1] | 0,1 [1] |[*] Посочва прага на откриване.--------------------------------------------------


title: Директива 2010/85/ЕС на Комисията от 2 декември 2010 година за изменение на Директива 91/414/ЕИО на Съвета с цел включването на цинковия фосфид като активно вещество и за изменение на Решение 2008/941/ЕО  Текст от значение за ЕИП

text:
               3.12.2010

               BG

               Официален вестник на Европейския съюз

               L 317/32

         ДИРЕКТИВА 2010/85/ЕС НА КОМИСИЯТА
   от 2 декември 2010 година
   за изменение на Директива 91/414/ЕИО на Съвета с цел включването на цинковия фосфид като активно вещество и за изменение на Решение 2008/941/ЕО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 1112/2002 (2) и (ЕО) № 2229/2004 (3) на Комисията се определят подробните правила за изпълнението на четвъртия етап от работната програма, посочена в член 8, параграф 2 от Директива 91/414/ЕИО, и се установява списъкът с активни вещества, които да бъдат оценени с оглед на евентуалното им включване в приложение I към Директива 91/414/ЕИО. В този списък е включен цинковият фосфид.

               (2)

               В съответствие с член 24д от Регламент (ЕО) № 2229/2004 заявителят оттегли подкрепата си за включването на посоченото активно вещество в приложение I към Директива 91/414/ЕИО в двумесечния срок от получаването на проектодоклада за оценка. Впоследствие бе прието Решение 2008/941/ЕО на Комисията от 8 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), относно невключването на цинковия фосфид.

               (3)

               В съответствие с член 6, параграф 2 от Директива 91/414/ЕИО първоначалният нотификатор (оттук нататък „заявителят“) е подал ново заявление, с което изисква прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Германия, която бе определена за докладваща държава-членка по силата на Регламент (ЕО) № 2229/2004. Установеният срок за ускорената процедура беше спазен. Спецификацията на активното вещество и предвидените видове употреба са идентични с онези, които са били предмет на Решение 2008/941/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008.

               (5)

               Германия разгледа допълнителните данни, предоставени от заявителя, и изготви допълнителен доклад. Тя предостави доклада на Европейския орган за безопасност на храните (оттук нататък „Органът“) и на Комисията на 20 юли 2009 г. Органът предостави доклада на останалите държави-членки и на заявителя за коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията Органът представи заключенията си относно цинковия фосфид на Комисията на 2 юли 2010 г. (6). Проектодокладът за оценка, допълнителният доклад и заключението на Органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха финализирани на 28 октомври 2010 г. под формата на доклад на Комисията за преглед на цинковия фосфид.

               (6)

               От направените различни изследвания е видно, че може да се очаква продуктите за растителна защита, съдържащи цинков фосфид, като цяло да отговорят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са били разгледани и представени подробно в доклада за преглед, изготвен от Комисията. Поради това е целесъобразно цинковият фосфид да се включи в приложение I, като по този начин се осигури, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на заинтересованите страни да се подготвят за спазването на новите изисквания, които ще произтекат от това включване.

               (8)

               Без да се засягат задълженията, определени с Директива 91/414/ЕИО като последица от включването на дадено активно вещество в приложение I, на държавите-членки следва да се предостави срок от шест месеца след включването, през който те да преразгледат съществуващите разрешения за продукти за растителна защита, които съдържат цинков фосфид, за да се гарантира, че изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I, са изпълнени. Държавите-членки следва да променят, заменят или отнемат по целесъобразност съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предоставен по-дълъг срок за представянето и оценката на пълната документация, предвидена в приложение III, за всеки продукт за растителна защита за всяка предвидена употреба в съответствие с единните принципи, определени в Директива 91/414/ЕИО.

               (9)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до документация, която отговаря на изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения, различни от приетите досега директиви за изменение на приложение I.

               (10)

               Поради това е целесъобразно Директива 91/414/ЕИО да бъде съответно изменена.

               (11)

               В Решение 2008/941/ЕО относно невключването на някои активни вещества в приложение I към Директива 91/414/ЕИО и отнемането на разрешенията за продукти за растителна защита, съдържащи тези вещества, се предвижда невключването на цинковия фосфид и отнемането на разрешенията за продукти за растителна защита, съдържащи това вещество, до 31 декември 2011 г. Необходимо е да се заличи редът за цинковия фосфид в приложението към посоченото решение.

               (12)

               Поради това е целесъобразно Решение 2008/941/ЕО да бъде съответно изменено.

               (13)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът за цинковия фосфид в приложението към Решение 2008/941/ЕО се заличава.
   Член 3
   Държавите-членки приемат и публикуват не по-късно от 31 октомври 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 ноември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   1.   При необходимост държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи цинков фосфид като активно вещество, до 1 ноември 2011 г.
   До тази дата те проверяват по-специално дали условията в приложение I към посочената директива по отношение на цинковия фосфид са изпълнени, с изключение на условията, определени в част Б от вписването за това активно вещество, както и че притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13 от нея.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ цинков фосфид като единствено активно вещество или като едно от няколко активни вещества, всички от които са били вписани в приложение I към Директива 91/414/ЕИО най-късно до 30 април 2011 г., държавите-членки правят повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива, и като вземат предвид част Б от вписването в приложение I към посочената директива относно цинковия фосфид. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   В резултат на тази оценка държавите-членки:

               а)

               за продукт, съдържащ цинков фосфид като единствено активно вещество — когато е необходимо, изменят или отнемат разрешението не по-късно от 30 април 2015 г.; или

               б)

               за продукт, съдържащ цинков фосфид като едно от няколко активни вещества — когато е необходимо, изменят или отнемат разрешението до 30 април 2015 г. или до датата, определена за такова изменение или отнемане в съответната директива или директиви, по силата на която/които съответното вещество или вещества са били добавени в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 май 2011 г.
   Член 6
   Адресати на настоящата директива са държавите-членки.

      Съставено в Брюксел на 2 декември 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 168, 27.6.2002 г., стр. 14.

      (3)  ОВ L 379, 24.12.2004 г., стр. 13.

      (4)  ОВ L 335, 13.12.2008 г., стр. 91.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; заключение относно партньорската проверка на оценката на риска от пестициди за активното вещество цинков фосфид. EFSA Journal (бюлетин на ЕОБХ) 2010 г.; 8(7):1671. [48pp].doi:10.2903/j.efsa.2010.1671. Достъпен на интернет адрес: www.efsa.europa.eu

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕО:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „319

                     Цинков фосфид
                     CAS №: 1314-84-7
                     CIPAC №: 69

                        Трицинков дифосфид

                     ≥ 800 g/kg

                     1 май 2011 г.

                     30 април 2021 г.

                     ЧАСТ A
                     Може да се разреши за употреба единствено като родентицид под формата на готови за употреба примамки, поставена в кутии за примамки или на специални места.
                     ЧАСТ Б
                     За прилагането на единните принципи на приложение VI следва да се вземат предвид заключенията в доклада за преглед относно цинковия фосфид и по-специално допълнения I и II от него, финализиран в рамките на Постоянния комитет по хранителната верига и здравето на животните на 28 октомври 2010 г.
                     При тази цялостна оценка държавите-членки трябва да обърнат специално внимание на:

                                 —

                                 защитата на нецелевите организми. Трябва да се прилагат мерки за намаляване на риска, ако е необходимо, по-специално за да се избегне разпространението на примамки, когато е била изядена само част от тях.“

         (1)  Допълнителни подробности за идентичността и спецификациите на активното вещество са предоставени в доклада за преглед.


title: Директива 2010/90/ЕС на Комисията от 7 декември 2010 година за изменение на Директива 91/414/ЕИО на Съвета с оглед на включването на пиридабен като активно вещество и за изменение на Решение 2008/934/ЕО  Текст от значение за ЕИП

text:
               8.12.2010

               BG

               Официален вестник на Европейския съюз

               L 322/38

         ДИРЕКТИВА 2010/90/ЕС НА КОМИСИЯТА
   от 7 декември 2010 година
   за изменение на Директива 91/414/ЕИО на Съвета с оглед на включването на пиридабен като активно вещество и за изменение на Решение 2008/934/ЕО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф1 от нея,
   като има предвид, че:

               (1)

               Регламенти (ЕО) № 451/2000 (2) и (ЕО) № 1490/2002 (3) на Комисията определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и предоставят списък с активни вещества, които трябва да бъдат оценени, с оглед на евентуалното им включване в приложение I към Директива 91/414/ЕИО. Този списък включва пиридабен.

               (2)

               Заявителят оттегли подкрепата си за включването на това активно вещество в приложение I към Директива 91/414/ЕИО в рамките на определения в член 11д от Регламент (ЕО) № 1490/2002 срок от два месеца след получаване на проекта на доклада за оценка. Вследствие на това бе прието Решение 2008/934/ЕО на Комисията от 5 декември 2008 година относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), във връзка с невключването на пиридабен.

               (3)

               В съответствие с член 6, параграф 2 от Директива 91/414/ЕИО първоначалният заявител (наричан по-долу „заявителят“) е подал ново заявление, с което изисква прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Нидерландия, която бе определена за докладваща държава-членка по силата на Регламент (ЕО) № 451/2000. Установеният срок за ускорената процедура бе спазен. Спецификацията на активното вещество и подкрепените видове употреба са идентични с онези, които са били предмет на Решение 2008/934/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008.

               (5)

               Нидерландия оцени допълнителните данни, предоставени от заявителя, и изготви допълнителен доклад. На 15 юни 2009 г. Нидерландия предостави този доклад на Европейския орган за безопасност на храните (наричан по-долу „Органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 28 май 2010 г. Органът представи заключението си по отношение на пиридабен на Комисията (6). Проектът за доклад за оценка, допълнителният доклад и заключението на Органа бяха предмет на преглед от страна на държавите-членки и на Комисията в рамките на Постоянния комитет по хранителната верига и здравето на животните и бяха окончателно формулирани на 28 октомври 2010 г. под формата на доклад на Комисията за преглед на пиридабен.

               (6)

               От направените различни проучвания става ясно, че може да се очаква продуктите за растителна защита, които съдържат пиридабен, като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са били разгледани и представени подробно в доклада за преглед, изготвен от Комисията. Следователно е целесъобразно пиридабенът да се включи в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, е уместно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Поради това е уместно, за да се потвърдят резултатите от оценката на риска, от заявителя да се изиска да представи основана на най-новите научни познания допълнителна информация по отношение на излагането на на метаболитите W-1 и B-3, получени при фотолиза във водна среда, на риска в дългосрочен план за бозайниците и на оценката на липоразтворимите остатъци.

               (8)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на другите заинтересовани страни да се подготвят за новите изисквания, които ще последват от това включване.

               (9)

               Без да се засягат задълженията, определени с Директива 91/414/ЕИО, като следствие от включването на активно вещество в приложение I на държавите-членки следва да се предостави период от шест месеца след включването, за да преразгледат съществуващите разрешения за продукти за растителна защита, съдържащи пиридабен, за да се гарантира, че изискванията, определени в Директива 91/414/ЕИО, и по-специално в член 13 и съответните условия, посочени в приложение I, са изпълнени. Държавите-членки следва да променят, заменят или отнемат, ако е целесъобразно, действащите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предоставен по-дълъг срок за представянето и оценката на пълната документация в приложение III на всеки продукт за растителна защита за всяка предвидена употреба в съответствие с единните принципи, определени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, оценявани в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до досие, което удовлетворява изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения в сравнение с приетите досега директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на пиридабен и отнемането на разрешенията за продукти за растителна защита, които съдържат това вещество до 31 декември 2011 г. Необходимо е редът, засягащ пиридабен в приложението към гореспоменатото решение, да бъде заличен.

               (13)

               На горното основание Решение 2008/934/ЕО следва да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът, засягащ пиридабен в приложението към Решение 2008/934/ЕО, се заличава.
   Член 3
   Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 31 октомври 2011 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби от 1 ноември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 4
   1.   В съответствие с Директива 91/414/ЕИО държавите-членки, когато е необходимо, изменят или отнемат до 1 ноември 2011 г. съществуващите разрешения за продукти за растителна защита, съдържащи пиридабен като активно вещество.
   Към тази дата те по-специално следва да потвърдят, че условията в приложение I към споменатата директива, свързани с пиридабен, за изпълнени, с изключение на определените в част Б от вписването относно това активно вещество, както и че притежателят на разрешението разполага или има достъп до досие, което отговаря на изискванията на приложение II към спомената директива, съгласно условията на член 13 от тази директива.
   2.   Чрез дерогация от разпоредбите на параграф 1, за всеки разрешен продукт за растителна защита, съдържащ пиридабен като единствено активно вещество или като едно от няколко активни вещества, всички от които са изброени в приложение I към Директива 91/414/ЕИО, държавите-членки най-късно до 30 април 2011 г. правят повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към посочената директива, и като вземат предвид част Б от вписването в приложение I към посочената директива по отношение на пиридабен. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   В резултат на това определяне държавите-членки:

               а)

               в случай на продукт, съдържащ пиридабен като единствено активно вещество, когато е необходимо, изменят или отнемат разрешението не по-късно от 30 април 2015 г.; или

               б)

               в случай на продукт, съдържащ пиридабен като едно от няколко активни вещества, когато е необходимо, изменят или отнемат разрешението не по-късно от 30 април 2015 г. или до датата, определена за това изменение или отмяна в съответната директива или директиви, с които са добавени веществото или веществата към приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 май 2011 г.
   Член 6
   Адресати на настоящата директива са държавите-членки.

      Съставено в Брюксел на 7 декември 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 12.11.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество пирадабен. EFSA Journal 2010 г.; 8(6):1632. [70 стр.]. doi:10.2903/j.efsa.2010.1632. Публикувано онлайн на: www.efsa.europa.eu

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО.

                     №

                     Популярно наименование, идентификационни номера

                     Наименование по IUPAC

                     Степен на чистота (1)

                     Влизане в сила

                     Изтичане срока на включването

                     Специални разпоредби

                     „318

                     Пирадабен
                     CAS №: 96489-71-3

                     CIPAC №: 583

                     2-терт-бутил-5-(4-терт-бутилбензилтио)-4-хлоропиридидазин-3(2Н)-он

                     > 980 g/kg

                     1 май 2011 г.

                     30 април 2021 г.

                     ЧАСТ A
                     Може да се разреши само употребата му като акарицид и инсектицид.
                     ЧАСТ Б
                     За прилагането на единните принципи, предвидени в приложение VI, се вземат предвид заключенията на доклада за преглед на пиридабен, и по-специално допълнения I и II към него, така както са окончателно приети от Постоянния комитет по хранителната верига и здравето на животните на 28 октомври 2010 г.
                     При тази цялостна оценка държавите-членки трябва да обърнат специално внимание на:

                                 —

                                 безопасността на оператора, като гарантират, че условията на употреба предписват използването на подходяща лична предпазна екипировка, когато това е уместно,

                                 —

                                 риска за водните организми и бозайници,

                                 —

                                 риска за неприцелни членестоноги, включително пчели.

                           Условията за издаване на разрешително следва да включват мерки за намаляване на риска и следва да се започнат програми за мониторинг, чрез които по целесъобразност да бъде проверена действителната експозиция на пчелите на пиридабен в районите, които те активно използват за паша или които се използват от пчеларите.
                     Съответните държави-членки изискват да се подаде информация, с която да се потвърди следното:

                                 —

                                 рисковете от излагането на метаболитите W-1 и B-3, получени при фотолиза във водна среда,

                                 —

                                 потенциалния дългосрочен риск за бозайниците,

                                 —

                                 оценката на липоразтворимите остатъци.

                           Те следва да гарантират, че заявителят предоставя тази потвърдителна информация на Комисията до 30 април 2013 г.“

         (1)  Допълнителна информация за идентичността и спецификацията на активното вещество е предоставена в доклада за преразглеждане.


title: Директива 2011/4/ЕС на Комисията от 20 януари 2011 година за изменение на Директива 91/414/ЕИО на Съвета с оглед на включването на циклоксидим като активно вещество и за изменение на Решение 2008/934/ЕО  Текст от значение за ЕИП

text:
               21.1.2011

               BG

               Официален вестник на Европейския съюз

               L 18/30

         ДИРЕКТИВА 2011/4/ЕС НА КОМИСИЯТА
   от 20 януари 2011 година
   за изменение на Директива 91/414/ЕИО на Съвета с оглед на включването на циклоксидим като активно вещество и за изменение на Решение 2008/934/ЕО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списъкът с активни вещества, които да бъдат оценени с оглед на евентуалното им включване в приложение I към Директива 91/414/ЕИО. Този списък включваше циклоксидим.

               (2)

               Заявителят оттегли одобрението си за включването на това активно вещество в приложение I към Директива 91/414/ЕИО в рамките на определения в член 11д от Регламент (ЕО) № 1490/2002 срок от два месеца след получаване на проекта на доклада за оценка. Вследствие на това бе прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), относно невключването на циклоксидим.

               (3)

               В съответствие с член 6, параграф 2 от Директива 91/414/ЕИО първоначалният заявител (наричан по-долу „заявителят“) е подал ново заявление, с което изисква прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Австрия, която е определена за докладваща държава-членка по силата на Регламент (ЕО) № 451/2000. Установеният срок за ускорената процедура бе спазен. Спецификацията на активното вещество и одобрените видове употреба са идентични с онези, които са били предмет на Решение 2008/934/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008.

               (5)

               Австрия разгледа допълнителните данни, предоставени от заявителя, и изготви допълнителен доклад. Тя предостави доклада на Европейския орган за безопасност на храните (наричан по-долу „Органът“) и на Комисията на 2 ноември 2009 г. Органът сведе доклада до знанието на другите държави-членки и на заявителя за коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 30 юни 2010 г. Органът представи заключението си по отношение на циклоксидим на Комисията (6). Проектът на доклада за оценка, допълнителният доклад и заключението на Органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха финализирани на 23 ноември 2010 г. под формата на доклад на Комисията за преглед на циклоксидим.

               (6)

               Направените различни проучвания показват, че продуктите за растителна защита, които съдържат циклоксидим, могат като цяло да отговорят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са били разгледани и уточнени в доклада за преглед на Комисията. Поради това е целесъобразно циклоксидим да бъде включен в приложение I, като по този начин се осигури, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, уместно е да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда включването на дадено вещество в приложение I да бъде обвързано с определени условия. Следователно е целесъобразно заявителят да предаде на Комисията допълнителна информация за методите за анализ на остатъчните количества от циклоксидим в растенията и животинските продукти.

               (8)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на заинтересованите страни да се подготвят за спазването на новите изисквания, които произтичат от това включване.

               (9)

               Без да се засягат задълженията, определени с Директива 91/414/ЕИО като следствие от включването на активно вещество в приложение I, на държавите-членки следва да се предостави срок от шест месеца след включването, за да преразгледат съществуващите разрешения за продукти за растителна защита, съдържащи циклоксидим, за да се гарантира, че са изпълнени изискванията, определени в Директива 91/414/ЕИО, и по-специално в член 13, и съответните условия, посочени в приложение I. Държавите-членки следва да променят, заменят или отнемат по целесъобразност съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предвиден по-дълъг срок за представянето и оценката на пълната документация, предвидена в приложение III, за всеки продукт за растителна защита за всяка предвидена употреба в съответствие с единните принципи, определени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били предмет на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до документация, която удовлетворява изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения в сравнение с досега приетите директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на циклоксидим и отнемането на разрешенията за продукти за растителна защита, които съдържат това вещество, до 31 декември 2011 г. Необходимо е да бъде заличен редът относно циклоксидим в приложението към гореспоменатото решение.

               (13)

               На горното основание Решение 2008/934/ЕО следва да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът, засягащ циклоксидим, в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат посочените разпоредби от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   1.   Държавите-членки, в съответствие с Директива 91/414/ЕИО и когато е необходимо, изменят или отменят до 30 ноември 2011 г. действащите разрешения за продукти за растителна защита, съдържащи циклоксидим като активно вещество.
   До тази дата по-специално те проверяват дали са изпълнени условията на приложение I към посочената директива по отношение на циклоксидим, с изключение на условията, определени в част Б от вписването за това активно вещество, както и дали притежателят на разрешение разполага с документация или дали има достъп до документация, която отговаря на изискванията на приложение II към посочената директива в съответствие с условията на член 13 от нея.
   2.   Чрез дерогация от параграф 1 за всеки разрешен продукт за растителна защита, съдържащ циклоксидим като единствено активно вещество или като едно от няколко активни вещества, всяко от които е включено в приложение I към Директива 91/414/ЕИО най-късно до 31 май 2011 г., държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива, и като вземат под внимание част Б от вписването в приложение I към посочената директива относно циклоксидим. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   В резултат на тази оценка държавите-членки:

               а)

               в случай на продукт, съдържащ циклоксидим като единствено активно вещество, когато е необходимо, изменят или отнемат разрешението не по-късно от 31 май 2015 г.; или

               б)

               в случай на продукт, съдържащ циклоксидим като едно от няколко активни вещества, когато е необходимо, изменят или отнемат разрешението не по-късно от 31 май 2015 г. или до датата, определена за такова изменение или отнемане в съответната(ите) директива(и), с която(ито) съответното(ите) вещество(а) е/са добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 20 януари 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество циклоксидим. Резюме: EFSA Journal (бюлетин на ЕОБХ) 2010 г.; 8(7):1669. [73 стр.]. doi:10.2903/j.efsa.2010.1669. Публикувано онлайн на: www.efsa.europa.eu

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вещество се добавя в края на таблицата в приложение I към Директива 91/414/ЕИО:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „321

                     Циклоксидим
                     CAS №: 101205-02-1
                     CIPAC №: 510

                     (5RS)-2-[(EZ)-1-(етоксиимино)бутил]-3-хидрокси-5[(3RS)-тиан-3-ил]циклохекс-2-ен-1-он

                     ≥ 940 g/kg

                     1 юни 2011 г.

                     31 май 2021 г.

                     ЧАСТ A
                     Може да бъде разрешена единствено употребата като хербицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада от прегледа за циклоксидим, и по-специално допълнения I и II към него, така, както са окончателно формулирани от Постоянния комитет по хранителната верига и здравето на животните на 23 ноември 2010 г.
                     При тази цялостна оценка държавите-членки обръщат специално внимание на риска за растенията, за които веществото не е предназначено.
                     Когато е целесъобразно, условията за употреба включват мерки за намаляване на риска.
                     Съответните държави-членки изискват подаването на допълнителна информация по отношение на методите на анализ на остатъчни количества от циклоксидим в растения и животински продукти.
                     Съответните държави-членки гарантират, че заявителят подава информация на Комисията за тези методи на анализ до 31 май 2013 г.“

         (1)  Допълнителни подробности за идентичността и спецификациите на активното вещество са предоставени в доклада за преглед.